Alf Cranner
Store norske leksikon,Kunst og estetikk,Musikk,Populærmusikk,Visesang
Alf Cranner var en norsk visedikter og sanger som var en sentral skikkelse i det norske visemiljøet fra 1960-årene av. Cranner tonesatte tekster av blant annet Alf Prøysen, Harald Sverdrup og Odd Børretzen og skrev musikk for film og teater. Hans mest kjente innspillinger er Prøysens Å, den som var en løvetann (1966) og Geirr Tveitts og Aslaug Låstad Lygres Vi skal ikkje sova burt sumarnatta (1967).
Han vokste opp i Oslo og Stavanger og var siden 1963 bosatt i Kragerø, hvor han jobbet som musikk- og tegnelærer. Cranner albumdebuterte med Fiine antiquiteter (1964), som nådde tredjeplass på VG-lista. På oppfølgeren Både le og gråte (1964) tolket han dikt av Jakob Sande som var tonesatt av Geirr Tveitt. Det ble tiendeplass på Rosemalt sound (1967), som er et banebrytende album hvor norske jazzmusikere akkompagnerer en visesanger.Av andre album kan nevnes Trykt i år (1974) og Vindkast (1977), som begge ble tildelt Spellemannprisen, Din tanke er fri (1985), Kafé Kaos (1995), samleplata 50 beste fra 40 år (2003) og Som en rose (2004), der han tolker Robert Burns. Cranners største suksess på Norsktoppen er Hei, gamle gnier (1995).I 2001 utga han boka Jordbundet og himmelvendt, en biografi om instrumentmakeren og oppfinneren C. H. G. Olsen. Les mer i Store norske leksikon Alf Cranner i Norsk biografisk leksikon visesang musikk i Norge Eksterne lenker Alf Cranner